En kvinde er i løbet af natten forsøgt voldtaget i Hobro. Det oplyser vagtchef ved Nordjyllands Politi Bruno Brix. Politiet modtog anmeldelsen klokken 04.03 natten til søndag om et voldtægtsforsøg på Mariagervej i Hobro. Den 30-årige kvinde kom gående, da en mand tog kvælertag på hende bagfra, holdt hende fast og tog hende i skridtet, hvorefter hun begyndte at skrige og sparke, og manden opgav. Efterfølgende foretog politiet anholdelse af en 41-årig mand, der nu er sigtet i sagen. Ved hjælp af personundersøgelser og afhøring af den sigtede vil politiet i løbet af formiddagen vurdere, om manden skal fremstilles i grundlovsforhør i Aalborg.

Referat:
En kvinde er natten til lørdag forsøgt voldtaget på Mariagervej i Hobro. En mand er anholdt i sagen.